Diari Oficial de la Generalitat Valenciana


Sumari del DOGV 7697, del 14-01-2016 (2015/9977)

Notificació de la sentència dictada en el procediment de divorci contenciós número 382/2015.
--------------------------------------------------------------------------------------------

### Dades del document

Número de DOGV
:   7697

Data del DOGV
:   14-01-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2015/9977


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de divorci contenciós número 382/2015. [2015/9977]  
En aquest procediment de divorci contenciós número 382/2015, en què és magistrada jutgessa Rosario Ana Gaspar Blanch i lletrada de l'Administració de Justícia Vicenta María Casañ Arandiga, seguit a instàncies de Narcisa Mendoza Castro contra Pedro Fernando Imbaquingo Pozo, s'ha dictat la sentència que té la part dispositiva que, literalment, és com segueix:  
  
«Estime la demanda formulada per la procuradora Luisa Soria Pardo, en representació de Narcisa Mendoza Castro, contra Pedro Fernando Imbaquingo Pozo, i dispose:  
A. Declarar la dissolució per divorci del matrimoni format per Narcisa Mendoza Castro i Pedro Fernando Imbaquingo, i els seus efectes inherents.  
B. Ordene les mesures reguladores següents del divorci:  
1. La filla comuna del matrimoni és menor d'edat i s'atribueix la guarda i custòdia a la mare i, així mateix, l'exercici exclusiu de la pàtria potestat s'atribueix a la mare.  
2. El règim de visites de la filla al pare se suspén, ja que no està en parador conegut, sense perjudici que, si el pare ho sol·licita, es fixe el règim adequat a l'interés de la menor, en aqueix moment.  
3. El pare abonarà a la seua filla menor d'edat, en concepte de pensió alimentària, la quantitat de 120 euros/mes, que ingressarà en el compte corrent que designe la mare a aquest efecte, els cinc primers dies del mes, per mesos anticipats, i s'actualitzarà segons les variacions que experimente l'índex de preus de consum.  
4. Despeses extraordinàries necessàries de la filla menor: les abonaran a mitges ambdós progenitors.  
5. No atribuïsc el domicili familiar a cap dels progenitors, perquè cada progenitor ha fixat la residència i domicili on va estimar convenient.  
6. Sense compensatòria, pel fet de no produir desequilibri econòmic el divorci a cap de les parts que haja de ser compensat.  
C. Sense que siga procedent fer una imposició expressa de les costes processals d'aquest procediment a cap de les persones litigants.  
E. Una vegada siga ferma aquesta resolució, remeteu-ne un testimoniatge al registre civil on conste inscrit el matrimoni, perquè l'anoten al marge.  
Aquesta és la meua sentència, que, de conformitat amb el que disposen els articles 265 i 266 de la Llei Orgànica del Poder Judicial, cal anotar en el llibre corresponent i se n'inserirà un testimoniatge en les actuacions originals, i que serà notificada a les parts.  
El recurs s'interposarà per mitjà d'un escrit que es presentarà en aquest jutjat, en el termini de 20 dies hàbils comptador des de l'endemà de la notificació. En la interposició del recurs l'apel·lant haurà d'exposar les al·legacions en què basa la impugnació, a més d'esmentar la resolució contra la qual apel·la i les decisions que impugna (art. 458.2 LECn).  
Aquesta és la meua sentència, que pronuncie, mane i firme.»  
  
I atés que el demandat, Pedro Fernando Imbaquingo Pozo, està en parador desconegut, expedisc aquest edicte a fi que, amb la publicació en el Diari Oficial de la Comunitat Valenciana, li valga de notificació de forma deguda.  
Es faculta el portador per a diligenciar i gestionar aquest edicte.  
  
  
València, 20 de novembre de 2015.- La secretària judicial: Vicenta María Casañ Arandiga.